Õllest ja õlle erinevatest sortidest Mesopotaamias teame me tänu sellele, et muistsed sumerlased koostasid oma tekste kiilkirjas savitahvlitel (sumeri keeles d u b - tahvel") ja kuna  savi on väga vastupidav materjal, eriti kuivas Mesopotaamia kliimas, siis see võib säilida tuhandeid aastaid. Tänu sellele on meil teada sadu tuhandeid ja koguni miljoneid sumeri-, akkadi-, hetiidi-, urartukeelseid savitahvleid. Enamus on neist majanduslikud või juriidilised tekstid. Leidub ka selliseid, kus on juttu õllepruulimisest, õlle erinevatest sortidest, õlle joomisest jne.